Document ID: 31981D0887

KOMISSION PÄÄTÖS,
tehty 19 päivänä lokakuuta 1981,
eläinten terveyttä koskevista edellytyksistä ja terveystodistuksesta tuoreen lihan tuonnissa Costa Ricasta (81/887/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna direktiivillä 77/98/ETY (), ja erityisesti sen 16 artiklan,
sekä katsoo, että
yhteisön eläinlääkärien tarkastuskäynnin mukaan terveystilanne Costa Ricassa on erinomainen ja vakaa ja sitä valvoo täydellisesti rakenteeltaan hyvä ja hyvin järjestetty eläinlääkintätoimi, erityisesti siltä osin kuin on kyse lihan välityksellä tarttuvista taudeista,
Costa Rican vastuulliset eläinlääkintäviranomaiset ovat lisäksi vahvistaneet, että vähintään viimeisten 12 kuukauden ajan Costa Rica on ollut vapaa karjarutosta sekä suu- ja sorkkataudista; näitä tauteja vastaan ei ole rokotettu tässä maassa kyseisenä aikana,
Costa Rican vastuulliset eläinlääkintäviranomaiset ovat sitoutuneet 24 tunnin kuluessa ilmoittamaan teleksillä tai sähkeellä komissiolle ja jäsenvaltioille vahvistuksen edellä mainittujen tautien esiintymisestä tai rokotuspäätöksestä niitä vastaan,
eläinten terveyttä koskevat edellytykset ja terveystodistus on mukautettava kyseisen kolmannen maan tilanteeseen, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava naudansukuisten kotieläinten sekä kotieläiminä pidettyjen kavioeläinten tuoreen lihan tuonti Costa Ricasta, jos liha vastaa liitteenä olevassa terveystodistuksessa, jonka on oltava lähetyserän mukana, vahvistettuja edellytyksiä.
2. Jäsenvaltiot eivät saa sallia muunlaisen kuin 1 kohdassa tarkoitetun tuoreen lihan tuontia Costa Ricasta.
2 artikla
Tätä päätöstä ei sovelleta rauhasten ja elinten tuontiin, jonka määrämaa sallii farmaseuttisten tuotteiden valmistusta varten.
3 artikla
Tätä päätöstä sovelletaan 1 päivästä tammikuuta 1982.
4 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä lokakuuta 1981.

Labels: 17
0
3
6
18